b'\n_START_ARTICLE_\nThe Story Begins\n_START_SECTION_\nLatar belakang\n_START_PARAGRAPH_\nPada 7 Oktober 2015, JYP Entertainment melancarkan laman sesawang rasmi kumpulan ini dan mengumumkan melalui SNS bahawa kumpulan ini akan membuat kemunculan pertama menerusi album mini, The Story Begins dan lagu utama, "Like OOH-AHH". Teaser memaparkan setiap ahli untuk video muzik mereka dikeluarkan dari 12 sehingga 14 Oktober 2015. Pada 20 Oktober, video muzik lagu ini dikeluarkan dalam talian menerusi aplikasi Naver V. Lagu utama album ini merupakan satu kejayaan untuk kumpulan baru ini selepas ia mencapai 1 juta muat turun dalam tempoh 4 bulan. Video muzik ini mencapai 40 juta tontonan dalam tempoh 4 bulan.\n_START_SECTION_\nPromosi\n_START_PARAGRAPH_\nTwice mengadakan persembahan secara langsung pada 20 Oktober dimana mereka mempersembahkan lagu "Like Ooh Ahh" bersama-sama "Must Be Crazy" dan "Do It Again." Kumpulan ini mula mempromosi lagu "Like Ooh Ahh" bersama-sama "Do It Again" dalam rancangan muzik pada 22 Oktober. Mereka pertama kali mempersembahkan lagu ini dalam M! Countdown, disusuli dengan Music Bank, Show! Music Core dan Inkigayo.'